NORAKSTS

|  |  |
| --- | --- |
| 25.08.2016. | Nr.10/11 |

**NEKUSTAMĀ ĪPAŠUMA PASTA IELĀ 26, JELGAVĀ**

**PĀRŅEMŠANA JELGAVAS PILSĒTAS PAŠVALDĪBAS ĪPAŠUMĀ**

(ziņo I.Škutāne)

**Atklāti balsojot: PAR – 15** (A.Rāviņš, R.Vectirāne, A.Rublis, J.Strods, V.Ļevčenoks, I.Jakovels, S.Stoļarovs, S.Šalājevs, J.Bacāns, V.Grigorjevs, A.Garančs, D.Olte, M.Buškevics, A.Tomašūns, S.Šlegelmilhs,), **PRET-** nav, **ATTURAS** – nav,

Jelgavas pilsētas domes administrācijā saņemta SIA “Jelgavas autobusu parks” (turpmāk - Kapitālsabiedrība) 2016.gada 2.augusta vēstule Nr.1-19-1/122 ar lūgumu pārņemt Jelgavas pilsētas pašvaldības īpašumā Kapitālsabiedrībai piederošo nekustamo īpašumu Pasta ielā 26, Jelgavā (kadastra Nr.0900 501 0033), jo tas nav nepieciešams funkciju īstenošanai.

Saskaņā ar likuma „Par pašvaldībām” 14.panta pirmās daļas 2.punktu, 21.panta pirmās daļas 17.punktu, Publiskas personas kapitāla daļu un kapitālsabiedrību pārvaldības likuma 82.panta pirmo daļu, Kapitālsabiedrība statūtu 10.1.punktu un 2016.gada 2.augusta vēstuli Nr.1-19-1/122,

**JELGAVAS PILSĒTAS DOME NOLEMJ:**

1. Pārņemt bez atlīdzības Jelgavas pilsētas pašvaldības īpašumā SIA “Jelgavas autobusu parks”, reģistrācijas Nr.40003152664, piederošo nekustamo īpašumu Pasta ielā 26, Jelgavā (kadastra Nr.0900 501 0033), kurš sastāv no ēkas (kadastra apzīmējums 0900 001 0033 001), samazinot kapitālsabiedrības pamatkapitālu par ieguldījuma vērtību un dzēšot kapitāla daļas.

2. Pilnvarot Jelgavas pilsētas domes administrācijas Īpašumu konversijas pārvaldes vadītāju reģistrēt lēmuma 1.punktā minēto nekustamo īpašumu Jelgavas tiesas Zemesgrāmatu nodaļā uz Jelgavas pilsētas pašvaldības vārda.

3. Izdevumus, kas saistīti ar lēmuma 2.punkta izpildi, segt no pamatbudžeta programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

Jelgavā 2016.gada 25.augustā